Úradný vestník L 057 , 25/02/2004 S. 0020 - 0021



Dohoda vo forme výmeny listov medzi Európskym spoločenstvom a Chorvátskou republikou o bodovom systéme pre tranzit, ktorý sa uplatňuje na ťažké nákladné vozidlá prechádzajúce cez Rakúsko A. List Európskeho spoločenstva Vážený pane, mám tú česť informovať Vás, že na základe výsledku zmierovacieho konania medzi Radou a Európskym parlamentom o nariadení Európskeho parlamentu a Rady (ES) č. 2327/2003 [1], ktorým sa zavádza bodový systém pre tranzit, ktorý sa v rámci politiky trvalo udržateľnej dopravy uplatňuje na ťažké nákladné vozidlá prechádzajúce cez Rakúsko, na rok 2004, sa medzi delegáciou Chorvátskej republiky a delegáciou Európskeho spoločenstva konali rokovania v súvislosti s protokolom 6 k dočasnej dohode o obchode a obchodných záležitostiach medzi Európskym spoločenstvom a Chorvátskou republikou [2], a pri zohľadnení ustanovení článku 11 ods. 5 protokolu 6 k Stabilizačnej a asociačnej dohode [3] medzi Európskymi spoločenstvami a ich členskými štátmi a Chorvátskou republikou, sa dohodlo toto: 1. Bodový systém pre tranzit platí pre ťažké nákladné vozidlá, ktoré sú registrované v Chorvátsku, a ktorých najvyššia povolená hmotnosť je viac ako 7,5 tony, použijúc 6, 7 alebo 8 bodov, ak tieto vozidlá prechádzajú cez Rakúsko, bez ohľadu na to, či sú naložené alebo nie. Ťažkým nákladným vozidlám, ktoré používajú viac ako 8 bodov, nie je povolené prechádzať cez Rakúsko. Ťažké nákladné vozidlá, pre ktoré sa požaduje 5 bodov alebo menej, tomuto systému nepodliehajú. 2. Počet bodov pridelených ťažkým nákladným vozidlám, registrovaným v Chorvátsku a prechádzajúcim cez Rakúsko, je takýto: pre rok 2004je to 172378 bodov; pre rok 2005 je to 163305 bodov; pre rok 2006 je to 154233 bodov. 3. Spôsoby a postupy uplatňovania riadenia a kontroly bodov sú totožné s tými, ktoré sú ustanovené v dohode vo forme výmeny listov medzi Európskym spoločenstvom a Chorvátskou republikou o systéme ekobodov, ktorý sa má uplatňovať na chorvátsku tranzitnú dopravu cez Rakúsko od 1. januára 2003 [4]. Dočasný výbor, a následne Stabilizačná a asociačná Rada, sú povinní v prípade potreby prijať ďalšie opatrenia v súvislosti s postupmi, ktoré sa týkajú bodového systému pre tranzit, rozdelenia bodov a technických otázok, v súvislosti s uplatňovaním tejto výmeny listov. 4. Táto dohoda nadobúda platnosť v deň, ktorý nasleduje po oznámení obidvom stranám, že sa dokončili vnútorné postupy, ktoré vedú k uzatvoreniu tejto dohody. Táto dohoda sa uplatňuje dočasne od 1. januára 2004. Platnosť tejto dohody sa končí, ak sa skončí platnosť nariadenia Európskeho parlamentu a Rady (ES) č. 2327/2003 z 22. decembra 2003, ktorým sa zavádza bodový systém pre tranzit, ktorý sa v rámci politiky trvalo udržateľnej dopravy uplatňuje na ťažké nákladné vozidlá prechádzajúce cez Rakúsko, na rok 2004. Bol by som Vám zaviazaný, ak by ste potvrdili súhlas Vašej vlády s obsahom tohto listu. Vážený pane, prijmite prosím ubezpečenie o mojej najhlbšej úcte. B. List Chorvátskej republiky Vážený pane, odvolávam sa na Váš predchádzajúci list, v ktorom ma informujete o týchto skutočnostiach: "mám tú česť informovať Vás, že na základe výsledku zmierovacieho konania medzi Radou a Európskym parlamentom o nariadení Európskeho parlamentu a Rady (ES) č. 2327/2003 [5], ktorým sa zavádza bodový systém pre tranzit, ktorý sa v rámci politiky trvalo udržateľnej dopravy uplatňuje na ťažké nákladné vozidlá prechádzajúce cez Rakúsko, na rok 2004, sa medzi delegáciou Chorvátskej republiky a delegáciou Európskeho spoločenstva konali rokovania v súvislosti s protokolom 6 k dočasnej dohode o obchode a obchodných záležitostiach medzi Európskym spoločenstvom a Chorvátskou republikou [6], a pri zohľadnení ustanovení článku 11 ods. 5 protokolu 6 k Stabilizačnej a asociačnej dohode medzi Európskymi spoločenstvami a ich členskými štátmi a Chorvátskou republikou [7], sa dohodlo toto: 1. Bodový systém pre tranzit platí pre ťažké nákladné vozidlá, ktoré sú registrované v Chorvátsku, a ktorých najvyššia povolená hmotnosť je viac ako 7,5 tony, použijúc 6, 7 alebo 8 bodov, ak tieto vozidlá prechádzajú cez Rakúsko, bez ohľadu na to, či sú naložené alebo nie. Ťažkým nákladným vozidlám, ktoré používajú viac ako 8 bodov, nie je povolené prechádzať cez Rakúsko. Ťažké nákladné vozidlá, pre ktoré sa požaduje 5 bodov alebo menej, tomuto systému nepodliehajú. 2. Počet bodov pridelených ťažkým nákladným vozidlám, registrovaným v Chorvátsku a prechádzajúcim cez Rakúsko, je takýto: pre rok 2004 je to 172378 bodov; pre rok 2005 je to 163305 bodov; pre rok 2006 je to 154233 bodov. 3. Spôsoby a postupy uplatňovania riadenia a kontroly bodov sú totožné s tými, ktoré sú ustanovené v dohode vo forme výmeny listov medzi Európskym spoločenstvom a Chorvátskou republikou o systéme ekobodov, ktorý sa má uplatňovať na chorvátsku tranzitnú dopravu cez Rakúsko od 1. januára 2003 [8]. Dočasný výbor, a následne Stabilizačná a asociačná Rada, sú povinní v prípade potreby prijať ďalšie opatrenia v súvislosti s postupmi, ktoré sa týkajú bodového systému pre tranzit, rozdelenia bodov a technických otázok, v súvislosti s uplatňovaním tejto výmeny listov. 4. Táto dohoda nadobúda platnosť v deň, ktorý nasleduje po oznámení obidvom stranám, že sa dokončili vnútorné postupy, ktoré vedú k uzatvoreniu tejto dohody. Táto dohoda sa uplatňuje dočasne od 1. januára 2004. Platnosť tejto dohody sa končí, ak sa skončí platnosť nariadenia (ES) č. 2327/2003 Európskeho parlamentu a Rady z 22. decembra 2003, ktorým sa zavádza bodový systém pre tranzit, ktorý sa v rámci politiky trvalo udržateľnej dopravy uplatňuje na ťažké nákladné vozidlá prechádzajúce cez Rakúsko, na rok 2004. Bol by som Vám zaviazaný, ak by ste potvrdili súhlas Vašej vlády s obsahom tohto listu." Mám tú česť potvrdiť, že moja vláda súhlasí s obsahom tohto listu. Vážený pane, prijmite prosím ubezpečenie o mojej najhlbšej úcte. [1] Ú. v. EÚ L 345, 31.12.2003, s. 30. [2] Ú. v. ES L 330, 14.12.2001, s. 3. [3] Ktorej ratifikácia prebieha. [4] Ú. v. EÚ L 150, 18.6.2003, s. 33. [5] Ú. v. EÚ L 345, 31.12.2003, s. 30. [6] Ú. v. ES L 330, 14.12.2001, s. 3. [7] Ktorej ratifikácia prebieha. [8] Ú. v. EÚ L 150, 18.6.2003, s. 33. --------------------------------------------------